Diari Oficial de la Generalitat Valenciana


Sumari del DOGV 9911, del 08-08-2024 (2024/8001)

ACORD de 2 d’agost de 2024, del Consell, pel qual s'autoritza una modificació en l'annex de transferències i subvencions de capital del programa 431E00, Innovació ecològica en la construcció, de la Vicepresidència i Conselleria de Servicis Socials, Igualtat i Vivenda, per import de 350.000 euros, així com la modificació del pressupost de l'Entitat Valenciana de Vivenda i Sòl (EVHA). (Expedient 16.005/24).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9911

Data del DOGV
:   08-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8001

CVE
:   DSDY-E-2989-4099

Data del document
:   02-08-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

En els pressupostos de la Generalitat de 2023, programa pressupostari 431.60, Innovació ecològica en la construcció, s'incloïa la línia de concessió directa art. 168.1.A) S6261 «I+D+i per a la realització d'activitats de foment de la qualitat de l'edificació i l'entorn urbà», el beneficiari del qual és l'Institut Valencià de l'Edificació, en la qual van quedar obligacions pendents de pagament de l'exercici 2023, una vegada justificada la subvenció, per un import de 350.000 euros.

En l'actual pressupost de 2024, en l'annex de transferències i subvencions de capital del programa 431E00, Innovació ecològica en la construcció, de la Vicepresidència i Conselleria de Servicis Socials, Igualtat i Vivenda, figura la mateixa línia de concessió directa art. 168.1 A), S0728, nova denominació NEFIS amb una dotació inicial de 700.000 euros, import insuficient per a afrontar el pagament de les obligacions esmentades anteriorment del 2023. Per això la citada Conselleria planteja la necessitat d'incrementar la línia S0728, per import de 350.000 euros.

Per al seu finançament es proposa la transferència de disponibilitats existents en la línia de transferències X0073, «Col·laboració amb l'EVHA per al finançament de l'execució de les obres d'edificació dels projectes pilot innovació de vivenda pública», del mateix capítol i programa, per import de 350.000 euros, que no es troben afectats a cap compromís de gasto pendent, ni vinculades a finançament condicionat, la minoració del qual suposa la modificació del pressupost de l'EVHA.

A este efecte, i en virtut del que es disposa en els articles 21, 23 i 26 de la Llei 8/2023 de pressupostos de la Generalitat per a l'exercici 2024 a proposta de la Consellera d'Hisenda, Economia i Administració Pública, el Consell, prèvia deliberació,

ACORDA

*Primer*

Autoritzar modificacions en l'annex de transferències i subvencions de capital de l'aplicació pressupostària I01742700JZ55081 G431E00, que suposen:

Minorar la dotació de la línia de transferències X0073, d'acord amb el següent detall:

|  |  |  |  |  |
| --- | --- | --- | --- | --- |
| *Codi* | *Denominació* | *Dotació anterior* | *Modificació* | *Dotació actual* |
| X0073 | Col·laboració amb l'EVHA per al finançament de l'execució de les obres d'edificació dels projectes pilot innovació de vivenda pública | 3.100.000 | -350.000 | 2.750.000 |

  

Incrementar la dotació de la línia de concessió directa art. 168.1 A), d'acord amb el següent detall:

|  |  |  |  |  |
| --- | --- | --- | --- | --- |
| *Codi* | *Denominació* | *Dotació anterior* | *Modificació* | *Dotació actual* |
| S0728 | I+D+i Per a la realització d'activitats de foment de la qualitat de l'edificació i l'entorn urbà | 700.000 | 350.000 | 1.050.000 |

  

*Segon*

A conseqüència de l'apartat anterior es modifica el pressupost de l'Entitat Valenciana de Vivenda i Sòl, en els termes detallats a continuació:

|  |  |
| --- | --- |
| *Pressupost EVHA* | *Import* |
| Capítol ingrés: |  |
| 7. Transferències de capital |  |
| Codi de compte balanç |  |
| A-3) Subvencions, donacions i llegats rebuts |  |
| I. Subvencions de capital de la Generalitat de l'exercici corrent | -350.000 |
| Capítol gasto: |  |
| 6. Inversions reals |  |
| Codi de compte balanç: |  |
| II. Immobilitzat material  3. Immobilitzat en curs i acomptes | -350.000 |

  

Ontinyent, 2 d'agost de 2024

Susana Camarero Benítez

Consellera secretària